**ΑΝΑΚΟΙΝΩΣΗ – ΨΗΦΙΣΜΑ**

**Ώρα ευθύνης για την εθνική συνεργασία**

**και την αναγέννηση του πολιτικού συστήματος**

Στην κρίσιμη περίοδο που διέρχεται η χώρα μας επιτακτική προβάλλει η ανάγκη να συμπτύξουμε ένα αρραγές εθνικό μέτωπο:

* Για να ανακτήσουμε ως χώρα την ανεξαρτησία μας και την εθνική μας αξιοπρέπεια.
* Για να απαλλαγούμε από μια πρωτόγνωρη κατοχή των, κατά τα άλλα, φιλικών δυνάμεων των δανειστών.
* Για να προλάβουμε τον εθνικό διχασμό, τον εδαφικό ακρωτηριασμό και τις κοινωνικές εκρήξεις με απρόβλεπτες συνέπειες.

Καμία πολιτική δύναμη μόνη της δεν θα μπορέσει να σταματήσει τον κατήφορο, να ανατάξει τη βαριά κατάσταση στην οποία έχει περιέλθει η χώρα και να εξασφαλίσει προοπτικές ανάπτυξης ευημερίας και εθνικής αξιοπρέπειας.

Ήρθε η ώρα ευθύνης για όλους μας, πολίτες και πολιτικούς.

**Πρέπει επιτέλους να στηρίξουμε τις προσπάθειές μας, πάνω σε ένα νέο πολιτικό σύστημα, με την αναθεώρηση του Συντάγματος, αλλά και με τομές και ρυθμίσεις που δεν απαιτούν συνταγματική αναθεώρηση, όπως: 1) Μείωση του αριθμού των βουλευτών 2) Ασυμβίβαστο βουλευτών – υπουργών 3) Κατάτμηση των μεγάλων εκλογικών περιφερειών 4) Έλεγχο του πόθεν έσχες των πολιτικών και των οικονομικών των κομμάτων, από το Ελεγκτικό Συνέδριο.**